AVASTUSRETKED JUMALA SÕNAS
Tere tulemast saatesse!
Olen Rory Kaye.
Olen mitmetes saadetes rääkinud Jumala sõnast.
Täna teen midagi teistsugust.
Räägin prohveti annist
ning toon minu elust näiteid, mis prohveteeringuid olen saanud.
Viimases saates rääkisin
evangelismist ja põhilistest prohveteerimise alustest.
Apostel Paulus ütles Piiblis, et käiksime armastuses
ja nõuaksime innukalt vaimuande, eriti prohvetlikult kõnelemist!
Prohveteerides me julgustame ja trööstime
ning juhime inimesi Jumala juurde.
Prohveteerimise ja evangelismi vahel on selge seos.
Need, kes on usklikud, peavad teadma,
et prohveteerimine on seotud Jumala järgimisega.
Enne õpetuse juurde minemist
tahan rääkida oma sõbrast, kellel oli eriline koht mu elus.
Ta oli võrratu evangelist, kes suri möödunud aastal.
Tahan tema mälestuseks laulda ühe laulu.
Ta nimi oli Andraé Crouch.
Õppisin selle laulu Iisraelis, kui olin viis kuud olnud usus
ja kasutasime seda Iisraelis evangeeliumi kuulutamiseks.
Siin see on.
Jeesus on vastus maailmale ka täna
Pole teist kui Ta
Jeesus on tee
Jeesus on vastus maailmale ka täna
Pole teist kui Ta
Jeesus on tee
Kui sul küsimusi, mis mõtetes liiguvad
Need sind alla suruvad ning rahu võtavad
Võid rääkida Jumalale, et Ta võtaks sinu käe
Üht ma tean
Jumal mõistab ja Tal on plaan,
sest Jeesus on tänagi vastus maailmale.
Andrae oli nii võitud evangelist.
Pärast tema kontserti veetsin tema juures aega.
Sinna tulid mõned tagasilangenud kristlased
või kes tahtsid usule tulla ning töötasid muusikaalal.
Nad astusid uksest sisse ja tahtsid hakata rääkima,
kuid Andrae saatis neile vaid pilgu.
Tagasilangenud kristlased tunnistasid, et teavad, et peaksid Jumalaga käima.
Andrae ei pidanud isegi midagi ütlema
ning nad andsid oma elu uuesti Jumalale.
Uskmatute puhul ta istus ja kuulas neid,
et leida õigeid sõnu, mida neile öelda,
et aidata neil tulla Jumala juurde ning anda Talle oma elu.
Ta ei püüdnud toetuda oma tarkusele
vaid kuulas Püha Vaimu juhiseid, mida konkreetselt kellelegi öelda.
Jeesuski ei rääkinud oma tarkuses
vaid kuulas Jumalat, et mida olukordades öelda.
Meiegi võime õppida seda tegema.
Seda teataksegi prohveteeringuna.
Mina õppisin prohveteerimisest, kui tulin usule
ning Jumal kõnetas mind igal päeval samade kolme sõnaga.
Ta ütles, et armastab mind.
Oli hetki, kus arvasin, et sisendan seda endale.
Kuidas teada, kas mingi sõnum on Jumalast?
Mõistsin, et Jumalale ei meeldinud, kui kahtlesin Temas.
Kui mõistsin uut lepingut,
milles Jumal paneb me mõtetesse ja südamesse juhiseid.
Ta on me Jumal ning me Tema rahvas.
Samuti Püha Vaimu läbi võime igaüks õppida Teda tundma.
Jumal andestab meile kõik me patud ja üleastumised.
Neid viit põhialust, ära jagades isegi seitset.
Kordan neid seitset punkti mida võid leida
Heebrea kirja 8:10-12 ja Jeremija 31:31-34.
See on evangeeliumi ehk hea uudise
ja uue lepingu vundament, kui Jumala tõotused.
1. Panen te mõtetesse ja südamesse oma juhise, seaduse ehk Toora.
2. Olete minu rahvas ja mina olen teie Jumal.
3. Teda võivad tunda nii väikesed kui suured.
4. Me kõik võime tunda Teda, sest Püha Vaim aitab meid.
5. Jumal unustab me üleastumised ning andestab kõik me patud.
See on niivõrd hea uudis.
Nägin, kuidas Andrae kuulas Jumalat
ning uuris, kuidas ja mida ta peaks inimestele rääkima.
Ta tegi väga head tööd.
Minagi olen evangeliseerinud ning juhtinud paljusid Jumala juurde.
Sageli ei ole see tulnud minu targutuse kaudu
vaid kui Püha Vaim on neid puudutanud
ja nad tulevad patutunnetusele ning igatsevad suhet Jumalaga.
Samuti kui Jumal andis mulle prohvetliku sõna.
Olen palvetanud inimeste eest ning nad on saanud ehk terveks
või vabanenud aastaid kestnud vaimsest deemonlikust rünnakust.
Kord olin pojaga Sydneys, Austraalias.
Mul on kuus last: kolm poega ja kolm tütart.
Poeg oli väsinud ning läks oma tuppa,
kuid mina jäin vastuvõtulaua taha ootama,
kuni kõik teised kliendid olid ära läinud.
Läksin sealse juhataja juurde
ja ütlesin, et pean temale väga isikliku küsimuse esitama
ning loodan, et ta ei pane seda pahaks.
Ta rahustas mind maha ning küsis, milles asi.
Ütlesin, et olen saanud Jumalalt midagi tema eest palvetades
ja kuna olen usklik, kes usub Jumalasse
ning palvetan inimeste pärast, sest hoolin nendest.
Ütlesin, et kogen, et ta on vastumeelselt homoseksuaal.
Küsisin, kas tunnen õigesti
ja vabandasin, et küsin otse, kuid ta andis mulle loa.
Ta ütles hämmastunult, et see oli täpselt õige tunnetus.
Ta ütles, et on homoseksuaal, kuid ei taha olla.
Küsisin, kas võin talle seletada, kuidas seda täpsemalt teha.
Hakkasin talle rääkima ja Jumal andis mulle
tema jaoks prohveteeringuid ning teadmisesõnu lapsepõlvest.
Juba lapsena jäi talle pidevalt teised mehed silma.
Isegi kui talle see ei meeldinud, oli tal selleks tõmme.
Ütlesin talle, et seda käitumist võib tekitada vaim.
Küsisin temalt, kas on kindel, et ei taha olla homoseksuaal.
Ta ütles, et ei taha, kuid see on millegipärast nii.
Ütlesin, et kuna sellega on seotud vaim,
võin kasutada Jeesuse nime meelevalda
ning käskida sellel lahkuda, sest Jumal saab teda vabastada.
Küsisin, kas ta tahab seda ning ta oli täiesti nõus.
Selle ajal tulid kliendid, kellega ta pidi tegelema.
Ootasime, et nad lahkuksid, sest pidime olema kahekesi.
Selle osas tuleb olla tark,
et mitte panna inimesi ebamugavasse olukorda.
Kui olime kahekesi, võtsin Jeesuse nimel
meelevalla selle vaimu üle ning käskisin sellel lahkuda.
Ta hämmastus koheselt ning küsis, mis temaga toimub.
Ta koges, kuidas üks suur raskus võeti temalt ära.
Ta ütles, et on vaba ning andis oma elu Jeesusele.
Mulle meeldivad need hetked.
Toon veel mõne näite.
Eelmises saates rääkisin motoklubi Hell's Angels'i juhist,
kellega mul oli võimalus suhelda ning kellele prohveteerida,
kuid see prohveteering oli kurb, kuna keegi soovis teda tappa.
Jumal tahtis teda kaitsta, kuid otsustas, et ei vaja seda.
Sama juhtus Iisraelis 1995. aastal.
Käes oli lehtmajadepüha ja seal oli üks turvaülem Danny.
Küsisin, kas ta saaks mulle korraldada
kohtumise peaministri Jitzhak Rabini turvaülemaga.
Danny korraldas seda ja turvaülem kohtus minuga.
Danny oli näinud ligi 10 aasta jooksul,
kuidas olin inimestele erineval viisil prohveteerinud
ning oli veendumusel, et kuulen vahel Jumalalt
ja sain inimeste kohta õigeid sõnumeid.
Räägin hiljem sellest täpsemalt.
Jitzhak Rabini turvaülem nõustus minuga kohtuma.
Danny oli öelnud turvaülemale, et olen üsna tõsiseltvõetav isik.
Muuseas, 1994. a aitas Danny mul saada Iisraeli kodakondsust.
Olen juba 21 aastat olnud Iisraeli kodanik.
Ütlesin turvaülemale, et Püha Vaim -
heebrea keeles Ruach HaKodesh ehk Kõigekõrgema Jumala Vaim -
on mulle kindlalt näidanud, et Jitzhak Rabini vastu
püütakse lähinädalatel korraldada mõrvakatset,
mis tuleb ootamatult isikult - ortodoksselt juudilt ja lähidistantsil.
Ütlesin, et see ei pea juhtuma,
sest kui ta palub Jumalalt kaitset, siis Jumal kaitseb teda,
kuid ta peab end Jumala ees alandama ja paluma kaitset.
Turvaülem ütles, et ei mõista,
kuidas saaks keegi talle lähedale, kuid lubas teate edasi anda.
Mu sõber Danny oli enne..
Kui palju võin rääkida?
Ta oli Mossadi juhi ihukaitsja,
mis on Iisraeli luureteenistus Euroopas ja endises NSVL-is.
Seega oli Danny kõrge ametnik, kes vastutas ligi 10 aastat
kõigi Lõuna-Jeruusalemma ja Iisraeli haiglate julgeoleku eest.
Turvaülem edastas minu sõnumi peaminister Jitzhak Rabinile.
Turvaülem tuli mu juurde ja ütles, et Jitzhak naeris selle peale -
ta nimi tähendab tõlkes naeru -, öeldes, et ei vaja Jumala kaitset.
Paljud teavad, et kahe nädala pärast -
te ei tea, et 2 nädala pärast -, kuid Jitzhak Rabini tulistati
lähedalt ortodoksse juudi poolt keset iseseisvuspidustusi.
See poleks pidanud juhtuma.
Tal oli võimalus minna Jumala juurde ning saada Temalt kaitset.
See on Jumala tahe,
et inimesed parandaksid meelt ning saaksid Tema juures kaitset.
Olin noor evangelist Honolulul.
Mainisin ühes saates, et arvasin, et Jumal
saadab mind Siberisse, kuid saatis Hawaiile.
Läksin ühel päeval harjumuspäraselt jooksma.
Nägin u 10-aastast heledamat mustanahalist hawaiilast.
Peatusin, sest kogesin,
et Püha Vaim tahtis, et prohveteeriksin talle.
Läksin tema juurde ning küsisin ta nime.
Ütlesin enda nime ning küsisin tema nime.
Ta oli Barry.
Ütlesin, et see on mu isa nimi
ning ta ütles üllatusega, et see on temagi isa nimi.
Kas tõesti, Barry?
Ta jäi mulle isa nime ning sõnumi tõttu meelde.
Ütlesin, et mul on talle sõnum Jumalalt
Kas usud Jumalasse? - Jah.
Kas tahad kuulda? - Jah.
Ütlesin talle, et usun, et temast võib saada esimene
USA mustanahaline president, kui ta tahab seda.
Asjaolu, kas temast saab hea või halb president,
sõltub sellest, mil määral ta elab lähedases suhtes Jumalaga
ning küsib Temalt tarkust, kui ta saab selle ametikoha.
Ta tänas mind ning jätkasin jooksmist.
Ülikoolis muutis ta oma nime Barackiks.
Praegu on USA president.
Kolm ja pool kuud tagasi kirjutasin talle kirja,
küsides, mida ta mõtles, kui sai selle prohveteeringu.
Ma pole veel vastust saanud, kuid loodan, et saan peagi.
1999. a olin Usbekistanis.
Jutlustasin Taškenti sünagoogides, mis on selle piirkonna pealinn
Kesk-Aasias, mis asub endise NSVL-i keskpaigas.
Maailmas on neli suuremat islamiriiki:
Indoneesia, Bangladesh, Pakistan ja üllatavalt ka India.
Viies islamiriik ei ole Lähis-Idas ega Aafrikas,
vaid Kesk-Aasias endises NSVL-is.
Sinna alla kuuluvad Usbekistan,
Tadžikistan, Türkmenistan, Kirgiisia ja Kasahstan.
Olin seega Taškentis, Usbekistani pealinnas.
Rääkisin teises saates,
kuidas mul oli võimalus näha 1994. a kaitseinglit Miikaeli,
kes ütles, et järgmisel misjonireisil pidin õppima ingellikest külastustest.
Minu järgmine misjonireis oligi Kesk-Aasiasse.
Jutu kokkuvõtteks sain sõna Jumalalt,
kui palvetasin ja paastusin, et leida viisi, kuidas võiksin
jõuda selle riigi juutide ning moslemiteni.
Usun, et see oli ingel, sest keegi pööras mu pead.
Vaatasin selles suunas, kuid see pöörati telemasti poole.
Mõistsin, et peaksin minema telejaama.
Ma ei ole teravaim pliiats, kuid Jumal aitab mind.
Läksin telejaama ning kandsin ülikonda ja kohvrit.
Mul oli ka pastor Rootsist
ja kohalik tõlk, kes oli samuti Taškentis pastor,
kes jäi juhiks kogudusele, mille ma hiljem seal alustasin.
Praeguseks on selles ligi 1200 endist moslemit.
Läksime telejaama ning seal oli u 80-liikmeline järjekord.
Pidin vabandama mitmes eri keeles.
Vastuvõtulauda jõudes
ütlesin aknatrellide taga olevale naisele:
"Vabandust, mul pole tänaseks kokkusaamist lepitud,
kuid pean kiireloomuliselt kohtuma telejaama presidendiga
ning kui teda pole majas, siis kohtun vaid asepresidendiga.
Kuna minu taga on palju inimesi, siis ootan teid taga."
Vähem kui kahe minuti pärast
tulid nad joostes ruumi, kus me kõik istusime.
Nad vabandasid mitmes keeles, et presidenti pole kohal,
kuid küsisid, kas nõustuksin kohtuma asepresidendiga.
Ütlesin, et see sobib mulle.
Kõrvalolev pastor oleks äärepealt naerma hakanud,
kuid andsin märku, et ta ei teeks seda.
Läksime asepresidendi kontorisse.
Olen seda lugu rääkinud paar aastat tagasi siin kanalil.
Ta küsis minult, mida ta võib teha
ning ma ei teadnud, mida talle vastata.
Jumal jättis mind hetkeks ootele, kuid andis siis mulle sõna.
Ütlesin, et ta on Usbekistani kanali presidendi sõber.
Ta kinnitas ja ütles, et on endine pressiesindaja.
Ütlesin, et Jumal on mulle näidanud,
et ta on pidanud salajasi kohtumisi viimase 10 päeva jooksul,
et arutada regiooni peaprobleemide üle.
Esimeseks on Iraanist tulenev fundamentalistlik islam.
Ta kinnitas, et täpselt kümne päeva jooksul
ning jututeemast ei tea iseg ta turvaametnik.
Ta küsis, kas olen prohvet.
Ütlesin, et see pole küsimus,
sest mul on Jumalalt sõnum sellele linnale, riigile ja regioonile.
Ta küsis selle kohta.
Jumal ütleb: "Te ei ole Mulle enam alistunud ega Minuga rahus."
Sõna "moslem" tähendab alistunud Jumalale ja rahus Temaga.
"Te ei ole Jumalale enam alistunud
ega rahus Temaga läbi fundamentalismi."
Ütlesin, et oht pole üksnes Iraan vaid ka Taliban ja Pakistan.
Ta kuulas hoolega.
Küsisin, kas võin jätkata ning ta andis loa.
Te ei ole Jumalale enam alistunud
ega rahus Temaga läbi fundamentalismi
vaid üksnes Püha Vaimu läbi, keda on võimalik saada,
kui võtate vastu Jeesuse, keda te nimetate prohvetiks.
Kui Ta suri ristil, andis ta meile uue lepingu,
kus Jumal tõotab panna meisse oma Püha Vaimu,
et meid isiklikult õpetada, muuta ning aitab meil
saada naiseks ja meheks, kelleks me oleme loodud.
Ta küsis, kas saaksin seda rääkida juba sel päeval kella 18 uudistes.
Miks ta ütles seda?
Ta oli mõõdukas moslem ning nad kartsid,
et radikaalsed moslemid võivad neid võimult tõugata.
Küsisin Jumalalt tarkust ning sain seda.
Ütlesin, et päev on hiline
ja tootmismeeskonnal on pikk tööpäev selja taga,
mistõttu saaksin ehk teha 5-minutilise saate.
Ta keeldus ning ütles,
et annab mulle 15 minutit parimal kellaajal.
Ta lasi mu eetrisse parimal kellaajal, mil on enim televaatajaid.
Sellel oli 55 mln vastuvõtjat,
mistõttu jõudis saade 55 mln koduni, sh restoranid või mujale.
Iga ekraani taga on vähemalt kaks inimest,
seega nägi kokku seda ligi 100 miljonit inimest.
Ma ei teadnud, mida täpsemalt jutlustada,
kuid Jumal andis mulle teada, et laulaksin vaimukeeltes ja tõlgiksin.
1. Korintose 14. ptk-is öeldakse, et keeltes võib palvetada või laulda,
kui sellele on kindel tõlgendus, muidu tee seda üksi Jumalaga.
Hakkasin laulma Usbekistani stiilis.
Jätkasin ning tõlgitsesin: "Jumal ütleb teile:
Mina olen armastus ning lõin teid enda sarnaseks,
et võiksite võtta vastu Minu armastuse ja olla ülevoolavad Minu armastuses.
Sellisel viisil elades olete täielikult alistunud Mulle.
Te ei saa Mulle lähemale, kui muutute fundamentalistlikuks.
Üksnes täitudes Minu Vaimuga
ja sellest tuleneb armastus, rahu, rõõm, kannatlikkus ja heldus.
See on võimalik vaid Jeesuse läbi, keda teie nimetate prohvetiks.
Kui usute, et Ta suri ristil, maksis teie pattude eest
ning tegi teile võimalikuks, et saaksite Püha Vaimu.
Kui usute seda,
siis teisse tuleb Püha Vaim ja saate Jumala lapseks.
Jumala Püha Vaim näitab teile, kes on Jeesus tegelikult.
Nad näitasid seda mitmel korral.
Saate lõpuks oli intervjueerija
ja paljud sealviibijad puudutatud ning mõned nutsid.
Kogesin, et Püha Vaim tahab, et viiksin intervjueerija sööma.
Ütlesin, et olen kuulnud,
et ta on Usbekistani üks lugupeetud intervjueerija.
Ta küsis minult, kas tean, kes ta on.
Vastasin talle, kuid ta ei mõelnud ametit.
Ta küsis, kas tean, kes on ta perekond. - Ei.
Ta ütles, et tema äi oli 25 aastat Kesk-Aasia ülemrabi,
kes suri mõne aasta eest, kuid ta oleks mind armastanud.
Enne sööma minemist palus ta mul tema kodu külastada,
sest tahtis anda mulle mõningaid kinke.
Ta andis mulle enda palveraamatu ja juudi ajalooraamatu.
Ta tahtis anda mulle ka enda Piiblit,
mis oli Usbekistanis kui rahvuslik aare.
Lisaks saatis oma poja koos minuga,
et jutlustada neljas eri sünagoogis, mida ma ei olnud tollal leidnud.
Sain Jumalalt sõna Moskvas ja nägin kaitseinglit Miikaeli,
kes ütles, et järgmisel misjonireisil õpin ingellike külastuste kohta.
See tähendab, et inglid tekitavad teatud olukordi.
Kümme aastat tagasi õppisin teadmisesõnade kohta.
1984. a paluti mul olla vastutav isik
evangelismi aktsioonide eest olümpiavõistlustel Los Angeleses.
Aitasin korraldada 1200 eri väliaktsiooni.
Sel ajal õppisin teadmisesõnade kohta.
Jumala Vaim andis mulle juhiseid, mida öelda, teha ja kuhu minna.
Kümne aasta pärast kuulsin,
et Jumal tahab mulle õpetada ingelliku teenistuse kohta.
Moskvas ütles Püha Vaim, et järgmisel misjonireisil
pean kasutama vaid minu taskus olevat raha.
Tol ajal oli mul taskus vaid umbes 20 penni.
Isegi mitte eurot.
Seega kutsuda see naine ühte Usbekistani
parimasse hotelli restorani oli üsna suur samm.
Püha Vaim kinnitas, et teeksin seda.
Viisin ta sööma ja maksmise ajal
lahkusin lauast ning laulsin keeltes.
Minuga kaasas olnud Rootsi pastor
oli juhatanud kellegi lennujaamast Jumala juurde.
Ta tuli joostes minu juurde ja ütles,
et Püha Vaim kõnetas teda pärast palvet selle noormehega.
Noormees oli ka homoseksuaal, kuid sai vabaks ja tuli usule.
Pastor ütles, et kogeb, et ma vajan teda.
Vastasin, et kõigest ta rahakotti.
Maksime arve ja läksin selle Kesk-Aasia ülemrabi minia koju
ja erinevatesse sünagoogidesse ning jutlustasin seal.
Mind püüti tahtlikult halva kalaga mürgitada.
Minuga ei juhtunud midagi, sest Jumal aitas mind.
Enne lõppu tahan teile kaks lugu veel rääkida.
Need esindavad prohveteeringuid ning ka evangeeliumi kuulutamist.
1977. a olin Iisraelis,
kus kohtasin ühe paguniga kindrali Ehud Baraki Golani kõrgendikel.
Aastaid hiljem sai temast Iisraeli peaminister.
Esitasime Andrae Crouch'i laulu, mida laulsin ka saate alguses.
Laulsime heebrea keeles
ja jutlustasin algelises heebrea keeles ning keegi tõlkis mind.
Hiljem rääkisin temaga eraldi ning Püha Vaim tuli minu üle.
Sageli tuleb prohveteerides
Püha Vaim sinu üle ja koged, et Jumal tahab, et ütleksid midagi.
Ütlesin, et Püha Vaim näitas mulle,
et selles piirkonnas toimub 2-3 kuu pärast pommirünnak
ja paljud inimesed surevad, kuid Jumal ütleb,
et kui ta pöördub Jumala poole, siis Ta kaitseb neid inimesi.
Seletasin talle, kuidas Jumala poole pöörduda.
Prohveteering jätkus ja ütlesin, et märgiks sellest prohveteeringust
saab temast hiljem tema aususe tõttu riigi peaminister.
Siiski ta ei tea, kuidas peaministrina riiki juhtida,
kui tal pole suhet Jumalaga ega küsi Temalt tarkust.
Vähem kui kolme kuu pärast sai see paik pommitabamuse
ja paljud inimesed said surma, mille tõttu on mul sügavalt kahju.
Temast sai peaminister.
Mind on kutsutud Iisraeli
ühe sõbra poolt, kes taaskäivitab seal aususe parteid.
Tema läbi saan kohtuda
ka Ehud Barakiga, sest nad on head sõbrad.
Mind kutsus mees nimega Dayan, Moshe Dayani vennapoeg.
Loodan, et mul on võimalus kohtuda Ehud Barakiga.
Kui saan temaga rääkida, siis prohveteering 38 aastat tagasi
avaks talle tee evangeeliumi kuulutamiseks.
Saate lõpuni on jäänud veel kolm minutit.
Tahan vaadata Jumala sõna veel mõned minutid.
Loeme 1. Korintose 14 ja Roomlaste 8. peatükki.
Alustan Roomlaste 8. ptk-ga.
Roomlaste 8:5 öeldakse: "Sest need, kes elavad
(patu) loomuse järgi, mõtlevad lihalikke mõtteid,
kes aga Vaimu järgi, need Vaimu mõtteid."
Kui tahad prohveteerida,
pead hakkama igatsema, mis on Jumala südamel.
Mida tahab Püha Vaim sulle ilmutada?
"Sest lihalik mõtteviis on surm,
Vaimu (juhtud) mõtteviis aga elu ja rahu.."
7. salm: "seepärast et lihalik mõtteviis on vaen Jumala vastu,
sest ta ei alistu Jumala Seadusele ega suudagi seda."
Siin ei räägita Vanast Testamendist vaid Jumala Toorast ehk juhistest.
Me ei saa järgida Püha Vaimu, kui oleme oma patuse loomuse orjad.
Peame Jumala abil üles kasvama.
Kui oleme üks Jumalaga - rääkisin sellest eelnevates saadetes -,
annab Ta meile väe teha Tema tahte järgi.
Siin öeldakse, et need, kes järgivad lihalikke mõtteid,
ei suuda olla Jumalale meelepärased.
"Aga teie.." öeldakse Pauluse kirjas roomlastele 8:9.
Ta ütles, et tahab teha head, kuid lihtsalt ei suuda.
Paulus esitas retoorilise küsimuse ning selles kohas vastab sellele.
Apostel Peetrus ütleb 2. Peetruse 3,
et paljud väänavad Pauluse õpetusi -
mida on mõneti raske mõista - nende enda hukatuseks.
Palun ära ole üks nendest inimestest.
Loe, mida Paulus räägib samas kohas enne seda.
Algselt kirjutati seda ilma peatükkide ja salmideta
ning kirjutisel oli loogiline mõttekäik.
Loen alates Rooma 8:9:
"Aga teie ei ela oma loomuses, vaid Vaimus,
kui Jumala Vaim tõepoolest elab teie sees.
Kellel ei ole aga Kristuse Vaimu, see ei ole tema oma.
Kui aga Kristus on teie sees,
siis on ihu küll patu tõttu surnud, aga Vaim on õiguse tõttu elu.
Kui nüüd teis elab selle Vaim, kes Jeesuse surnuist üles äratas,
siis see, kes Kristuse surnuist üles äratas,
teeb ka teie surelikud ihud elavaks oma Vaimu läbi, kes teis elab.
Niisiis, vennad, et me oleme küll võlglased,
kuid mitte oma loomusele, et peaksime loomuse järgi elama.
Sest kõik, keda iganes Jumala Vaim juhib,
on Jumala lapsed."
"..te olete saanud lapseõiguse Vaimu, kelles me hüüame: "Abba! Isa!"
Seesama Vaim tunnistab koos meie vaimuga,
et me oleme Jumala lapsed.
1. Korintose 14:1 - seda kõike selleks,
et me taotleksime armastust, eriti prohvetlikku kõnelemist.
Palun, et Jumal õnnistaks ja julgustaks sind,
et võiksid käia kõigis neis andides ning tuua au Jumalale, aamen.
AVASTUSRETKED JUMALA SÕNAS
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind.
Tõlge: Mailis Mägi